
# Фәйрүзә Мөслимова: «Кышкы күренеш»

(ШИГЫРЬ)

Ап-ак карга төренеп оеганнар

Чыршыларның зифа сыннары.

Янәшәдә тора көязләнеп

Бизәнешкән миләш кызлары.

Алсу-кызыл миләш төймәләре

Песнәкләрне дәшә ерактан.

Шул түгелме кышның хозурлыгы –

Йоклап яткан җанны уяткан?

Чистартылган тигез аллеядан

Узулары җайлы булса да,

Шаян малай, көрткә бата-чума,

Кар өстеннән яңа юл сала.

Нигә мин дә йөрмим аның кебек,

Ник аунамыйм яңа карларда?

Бу эшемнән һичкем илһамланмас,

Әйтерләр тик: нинди дивана!

Ә балага килешә, уйламый ул

Ни әйтер дип моңа башкалар.

... Вакыт арты вакыт алышына,

Ява гына, ява ак карлар.



Следите за самым важным и интересным в Telegram-каналеТатмедиа

## Нет комментариев
Фәйрүзә Мөслимова: «Кышкы күренеш»